**Navodilo za izdelavo stripa**

Tvoja naloga je torej izdelati strip in ga potem tudi predstaviti ostalim. Pri tem pazi, da predstavitev ne bo daljša od 5 minut.

1. Korak

 Izdelaš, sestaviš osnutek in se o njem posvetuješ z učiteljem, ki ti bo pomagal s pomočjo pisma kritičnega prijatelja.

 Le-to je lahko v elektronski obliki, ki je za tovrsten izdelek celo najbolj priporočljiva. V tej fazi izdelave naloge je najpomembnejša vsebina, v nadaljevanju se boš bolj posvetil-a slikam in tudi pravopisnim normam.

Pri stripu je pomembno, da se slike in besedilo smiselno dopolnjujeta. Tako slike kot

besedilo morajo biti strokovno ustrezne in smiselne. Glavni namen tovrstnega izdelka ni v kakovosti slik, ampak v njegovi vsebini in sporočilni vrednosti.

V **slikah** predstavi bistvene ideje, poteze svojega razmišljanja. Pri tem upoštevaj, da na eno stran (format A4) načeloma narišemo najmanj šest sličic, tvoj izdelek pa naj obsega vsaj 4 strani (skupaj torej 22 sličic, saj namesto prve napišeš naslov stripa ter avtorja, namesto zadnje pa uporabljene vire in literaturo. Slike so lahko narisane v črno—beli ali barvni tehniki.

Slike morajo biti smiselno dopolnjene z **besedilom**, ki mora biti strokovno pravilno in

jezikovno ustrezno. Zapis imen in krajev mora biti pravilen.

**Dolžina predstavitve** naj bo **do 5 (pet) minut**. Tvoj govor naj bo čimbolj tekoč, jasen, razumljiv in slovnično korekten. Na svojo predstavitev lahko zastaviš za ostale učence tudi tri vprašanja, na katera bodo odgovorili. S tem boš preveril—a, kako so sledili tvoji razlagi.

Strip boš ovrednotil—a tudi sam—a, del ocene bodo prispevali sošolci in sošolke, del pa učitelj.

Ne pozabi na to, da pomoč vedno lahko dobiš, na ta način boš lahko svojo nalogo pred dokončno oddajo izboljšal—a tako, da bo ustrezna in zato tudi ustrezno ovrednotena.